నీ పొరుగువాడు ఎవడు? - సజీవ వాహిని - Sajeeva Vahini - Devotions
Audio: https://youtu.be/Cr3Oy1wYhuk
మంచి సమయరయుడు అనే ఉపమానం మనందరికీ తెలుసు. ఈ ఉపమానం చెప్పిన తరువాత యేసు క్రీస్తు ప్రభువు తన శిష్యులతో ఒక ప్రశ్న వేశారు. నీ పొరుగువాడు ఎవడు? ఇదే ప్రశ్న ఈ రోజు మనల్ని మనం ఒకసారి వేసుకుందాం "నా పొరుగువాడు ఎవడు?".
భక్తుడైన సోలోమోను అంటాడు "నీ పొరుగువాడు నీయొద్ద నిర్భయముగా నివసించునపుడు వానికి అపకారము కల్పింపవద్దు (సామె 3:29) మరియు దూరములోనున్న సహోదరునికంటె దగ్గరనున్న పొరుగువాడు వాసి (సామె 25:8). అంతే కాదు మంచి సమరయుడు ఉపమానంలో యేసు క్రీస్తు చెప్పిన రీతిగా, ఎవరైనా ఇబ్బందుల్లో శ్రమల్లో లేదా కష్టంలో ఉంటే వారికి సహాయం చేయాలనే. ఎవరైనా - అంటే వారు తెలిసిన వారైనా లేదా తెలియని వారైనా. వీరే పొరుగువారు.
నేటి దినములలో ఎవరిని నమ్మాలో ఎవరిని నమ్మకూడదో చాల కష్టం కదా. ఎవరైనా తెలియని వ్యక్తి ఇబ్బందిలో ఉన్నారని సహాయం చేస్తే, అనేక సార్లు మనం మోసపోవడమే కాకుండా వాటి పరిణామాలు ఊహించలేము. వర్షంలో రోడ్డుపైన ఎవరికైనా లిఫ్ట్ ఇద్దాం అనుకుంటే; అసలు నిజంగా వారు సాహాయం కోసం వేచి ఉన్నారో లేదో మనకు తెలియదు. ఈ మాటలు చదివే ప్రతి ఒక్కరు, ఎవరికైనా తెలియని వ్యక్తికి సహాయం చేసి మోసపోయే ఉంటారు. మీలో నేను కూడా ఒకడినే. నిజ జీవితంలో ఇది వాస్తవం.
యేసు క్రీస్తు బోధన విధానంలో పొరుగువానికి మనం చేయగలిగినంత సహాయం చేయమనే బోధించాడు. ఎవరికైనా పై వస్త్రము లేకపోతె "నీ అంగీని తీసి" ఇచ్చేయమన్నాడు. ప్రియమైన వారలారా, పది మందికి సహాయం చేస్తే కనీసం తొమ్మిదిమందైనా మన వలన ఉపయోగపడితే చాలు అనే ఆలోచన మనకుంటే ఎవరికైనా సహాయం చేయడానికి వెనకాడము. యేసు క్రీస్తును కూడా నమ్మినవారే మోసంచేసినా... చివరకు సిలువేసినా వారిని క్షమిస్తూనే ఉన్నాడు.
పొరుగువారికి సాహయం చేస్తే మనల్ని మోసం చేస్తారేమో, కాని పరలోకపు తండ్రి మన స్వభావాన్ని,మంచితనాన్ని గమనిస్తూనే ఉంటాడు తగిన ప్రతిఫలాన్ని తప్పకుండా దయజేస్తాడు. నేనంటాను, డబ్బులిస్తేనే సహాయం కాదు... కనీసం నెలలో ఒక పూటైన లేని వారికి అన్నం పెట్టగలిగితే అంతకంటే మించిన సహాయం ఏముంది? దాని వల్ల పుణ్యం వస్తుందో లేదో తెలియదు గాని సంతృప్తి, సంతోషం ఖచ్చితంగా దొరుకుతుంది. మనమే బాగుండాలనే భక్తిలో ఎన్నో వేల రూపాయలు గుడిలో వేసే వారికి మతంతో పని లేదు. లేని వారికి సహాయం చేయడానికి పెద్ద మనసు కావాలి, ధైర్యం కావాలి. ఆ ధైర్యం నువ్వు నేను కావాలనే యేసు క్రీస్తు వేసిన ఈ ప్రశ్నకు సమాధానం. ఆమెన్.
nee poruguvaadu evadu? - sajeeva vaahini - Sajeeva Vahini - Devotions
Audio: https://youtu.be/Cr3Oy1wYhuk
manchi samayarayudu ane upamaanam manandarikee telusu. ee upamaanam cheppina taruvaata yesu kreestu prabhuvu tana shishyulatho oka prasna vaesaaru. nee poruguvaadu evadu? ide prasna ee roju manalni manam okasari vesukundam "naa poruguvaadu evadu?".
bhaktudaina solomonu antaadu "nee poruguvaadu neeyodda nirbhayamugaa nivasinchunapudu vaaniki apakaaramu kalpimpavaddu (saame 3:29) mariyu dooramulonunna sahodarunikante daggaranunna poruguvaadu vaasi (saame 25:8). anthe kaadu manchi samarayudu upamaanamlo yesu kreestu cheppina reethigaa, evaraina ibbandullo shramallo leda kashtamlo unte vaariki sahayam cheyalane. evaraina - ante vaaru telisina varaina leda teliyani varaina. veere poruguvaaru.
neti dinamulalo evarini nammaalo evarini nammakudado chaala kashtam kada. evaraina teliyani vyakti ibbandilo unnaarani sahayam cheste, aneka saarlu manam mosapovadame kakunda vaati parinaamaalu oohinchalemu. varshamlo roddupaina evarikainaa lift iddam anukunte; asalu nijamgaa vaaru saahaayam kosam vechi unnaro ledho manaku teliyadu. ee maatalu chadive prati okkaru, evarikainaa teliyani vyaktiki sahayam chesi mosapoye untaaru. meelo nenu kuudaa okadine. nija jeevitamlo idhi vaastavam.
yesu kreestu bodhana vidhaanamlo poruguvaaniki manam cheyagaliginanta sahayam cheyamane bodhinchaadu. evarikainaa pai vastramu lekapothe "nee angeeni teesi" icheyamannadu. priyamaina varalara, padi mandiki sahayam cheste kaneesam tommidimandainaa mana valana upayogapadithe chaalu ane aalochana manakunte evarikainaa sahayam cheyadaaniki venakaadamu. yesu kreestunu kuudaa namminavaare mosanchesina... chivaraku siluvesina vaarini kshamistune unnaadu.
poruguvaariki saahayam cheste manalni mosam chestaremo, kaani paralokapu tandri mana swabhaavaanni,manchitanaanni gamanistune untaadu tagina pratiphalaanni tappakunda dayajestaadu. nenantaanu, dabbulistene sahayam kaadu... kaneesam nelalo oka pootaina laeni vaariki annam pettagaligithe antakante minchina sahayam emundi? daani valla punyam vastundo ledho teliyadu gaani santrupti, santosham khachitamgaa dorukutundi. maname bagundalane bhaktilo enno vela roopaayalu gudilo vese vaariki matamto pani ledu. laeni vaariki sahayam cheyadaaniki pedda manasu kavali, dhairyam kavali. aa dhairyam nuvvu nenu kavalane yesu kreestu vesina ee prasnaku samadhanam. aamen.